《春日游读书山怀元遗山先生四首 其二》
清代·朱云骏

古人不可及，非徒尚词翰。出处有本性，此际良独难。

高名震山斗，事定待阖棺。筮仕兴定初，天兴列史官。

凋敝日益甚，簪笔涕汍澜。国亡终布衣，家训传南冠。

作者简介：朱云骏(1718-1781)，字逸湄，号画庄，清金匮人。乾隆二十一年(1756)举人。官四川隆昌知县。善诗书画。时值清廷征讨金川，云骏供应粮草，不以扰民，以劳瘁卒官。